64. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 180/Φ18/25 της 5/21 Φεβρ. 1968 (ΦΕΚ Β΄ 82) Περί τρόπου εφαρμογής του άρθρ. 4 του Α.Ν. 170/30.10.1967 περί τρόπου βεβαιώσεως παραβάσεων και επιβολής ποινών σχετικώς με την στάθμευσιν οχημάτων, κυκλοφορίαν πεζών και οχημάτων, ως και άλλων τινών συναφών διατάξεων». Έχοντες υπ’ όψιν τας διατάξεις: 1)του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των Α.Ν. 4/1967 και 19/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ.», 2)του Α.Ν. 1671/1951 «περί Υπουργικού Συμβουλίου και Υπουργείων», ως ετροποποιήθη υπό του Νόμ. 3076/1954,3) του Ν.Δ. 4426/1964 «περί συστάσεως Υπουργείου Δημοσίας Τάξεως» και 4)τας διατάξεις του άρθρ. 4 του Α.Ν. 170/30.10.67, αποφασίζομεν: Καθορίζομεν την διαδικασίαν εφαρμογής των διατάξεων του άρθρ. 4 του Α.Ν. 170/67 ως ακολούθως: Περίπτ. Α΄. Αυτόφωρον Εφικτή η επίδοσις κλήσεως 1.Επί των επ’ αυτοφώρω καταλαμβανομένων πταισματικών παραβάσεων, περί ων προβλέπει το άρθρ. 4 του Νόμου τούτου, επιδίδεται υπό του αστυνομικού οργάνου κλήσις, συμπληρουμένη επί εντύπου μπλοκ, τουλάχιστον εις τριπλούν, περιέχουσα τα στοιχεία του παραβάτου και του αυτοκινήτου αυτού, τον τόπον και χρόνον της παραβάσεως και το είδος αυτής, προς δε και τα στοιχεία του επιδίδοντος την κλήσιν αστυνομικού οργάνου και της Υπηρεσίας, εις ην τούτου ανήκει. Επί πλέον εν αυτή ορίζεται το Δικαστήριον εις το οποίον δέον να προσέλθη ο παραβάτης προς εκδίκασιν της υποθέσεως και ο τόπος και ο χρόνος συνεδριάσεως αυτού. Η κλήσις υπογράφεται υπό του επιδίδοντος αυτήν οργάνου και του παραλαμβάνοντος παραβάτου, εν αρνήσει δε αυτού όπως παραλάβη την κλήσιν ή υπογράψη δια την παραλαβήν σημειούται ότι ηρνήθη την παραλαβήν ή υπογραφήν. Εν τη ιδία κλήσει σημειούται ότι ο παραβάτης απαλλάσσεται πάσης ποινής, εάν ο ίδιος ή δι’ άλλου προσώπου καταθέση εις οιονδήποτε Δημόσιον Ταμείον το υπό του Νόμου, δια την παράβασιν αυτού, οριζόμενον ποσόν μεταλλικών δραχμών και προσαγάγη ή αποστείλη το διπλότυπον πληρωμής του Ταμείου εις τον Δημόσιον Κατήγορον, μέχρι της στιγμής της ενάρξεως της επ’ ακροατηρίω εκδικάσεως της υποθέσεως αυτού. 2.Προς διευκόλυνσιν των επιθυμούντων, όπως καταβάλουν το αντιστοιχούν εις την παράβασιν ποσόν των μεταλλικών δραχμών, τούτο δύναται να κατατίθεται και εις τα παρά τω Πταισματοδικείω λειτουργούν Δημόσιον Ταμείον ή ακόμη και εις τον Γραμματέα του Δικαστηρίου ή και εις την Αστυνομκήν Υπηρεσίαν, οριζομένην υπό των Αστυνομικών Δ/νσεων ή Διοικήσεων Χωρ/κής. Η Υπηρεσία αύτη ενεργεί δια λογαριασμόν του αρμοδίου Ταμείου, παρ’ ου εφοδιάζεται δια σχετικών τριπλοτύπων αποδείξεων και εις ο παραδίδει τα εισπραττόμενα. Tο διπλότυπον εισπράξεως αποστέλλεται, μερίμνη του ενδιαφερομένου εις τον Δημόσιον Κατήγορον δια την παύσιν της ποινικής διώξεως. 3.Το δεύτερον απόκομα (αντίτυπον) της κλήσεως, κατατίθεται υπό του αστυνομικού οργάνου εις τον Δημόσιον Κατήγορον. Ο Δημόσιος Κατήγορος, παραλαμβάνων το απόκομμα, υπογράφει και σφραγίζει το επί του στελέχους παραμένον αντίστοιχον τοιούτον. 4.Ο Δημόσιος Κατήγορος, λαμβάνων το διπλότυπον πληρωμής του αντιστοίχου ποσού, εν τω οποίω θα μνημονεύεται ο αριθμός της κλήσεως, η ημερομηνία ως και τα λοιπά σχετικά στοιχεία, επισυνάπτει τούτο εις το παρ’ αυτού τηρούμενον αντίτυπον και θέτει την υπόθεσιν εις το αρχείον, σημειών επ’ αυτής τον αριθμόν του διπλοτύπου πληρωμής, την ημερομηνίαν και την εκδούσαν αυτό Δημοσίαν Υπηρεσίαν. 5.Εν περιπτώσει μη προσαγωγής διπλοτύπου πληρωμής, εισάγει την υπόθεσιν προς εκδίκασιν κατά τας διατάξεις του Κώδικος της Ποινικής Δικονομίας και των σχετικών ειδικών Νόμων. 6.Το τρίτον απόκομμα (αντίτυπον) της κλήσεως, παραμένει εις το στέλεχος και φυλάσσεται υπό της αρμοδίας Υπηρεσίας, προς έλεγχον του έργου των Τροχονόμων. 7.Εάν γίνη οιονδήποτε λάθος κατά την συμπλήρωσιν του εντύπου της κλήσεως, ακυρούται τούτο υπό του αστυνομικού οργάνου και συμπληρούται το αμέσως επόμενον εις αύξοντα αριθμόν, μη επιτρεπομένης της εξαφανίσεως του ακυρωθέντος. Περίπτ. Β΄. Καθ’ ην είναι παρών ο παραβάτης, αλλά καθίσταται ανέφικτος η επίδοσις κλήσεως δι’ οιονδήποτε λόγον (ταξίδιον εκτός έδρας, κώλυμα αστυνομικού οργάνου να εμφανισθή εις το αυτόφωρον κλπ.). Το Αστυνομικόν όργανον, συντάσσει έκθεσιν βεβαιώσεως παραβάσεως εις τριπλούν επί εντύπου μπλόκ,. περιέχουσαν πάντα τα στοιχεία τα αναφερόμενα και εις την κλήσιν (περίπτ. Α΄), με μόνην την διαφοράν, ότι δεν καλεί τον παραβάτην να εμφανισθή εις  το  αυτόφωρον,  αλλά  ειδοποιεί  τούτον ότι θα διωχθή (Μετά την σελ. 208,74) Σελ. 208,75 327-077 Γενικά περί κυκλοφορίας αυτοκινήτων 21.Ε.α.64 ποινικώς και ότι, αν καταβάλη το υπό του Νόμου προβλεπόμενον ποσόν εις το Δημόσιον εντός τριών ημερών, μη συμπεριλαμβανομένης της ημέρας της διαπράξεως της παραβάσεως, απαλλάσσεται πάσης ποινής. Εν αντίτυπον της εκθέσεως ταύτης επιδίδεται, ως και η κλίσις, εις τον παραβάτην, εν κατατίθεται εις Δημόσιον Κατήγορον και το έτερον παραμένει εις το στέλεχος, όπερ, άμα τη εξαντλήσει του παραδίδεται εις την Υπηρεσίαν εις ην ανήκει το Αστυνομικόν όργανον. Ο Δημόσιος Κατήγορος, λαμβάνων εντός 3ημέρου από της ημερομηνίας της εκθέσεως βεβαιώσεως της παραβάσεως, διπλότυπον πληρωμής εις Δημόσιον Ταμείον του αντιστοίχου ποσού, θέτει την υπόθεσιν εις το αρχείον, ενεργεί τας .αναγκαίας σημειώσεις, ως εις την περίπτ. Α΄, παρερχομένης δε της προθεσμίας απράκτου, ενεργεί ως επί μηνύσεως. Περίπτ. Γ.΄ Παραβάσεις σταθμεύσεως εις τας οποίας ο παραβάτης είναι απών και ως εκ τούτου δεν δύνανται αμέσως να ληφθούν τα στοιχεία της ταυτότητας αυτού. Το αστυνομικόν όργανον συντάσσει έκθεσιν βεβαιώσεως παραβάσεως, κατά το ανωτέρω υπόδειγμα, εις τριπλούν, εις το οποίον όμως δεν συμπληρώνει τα στοιχεία του παραβάτου, αλλά μόνον τον αριθμό του αυτοκινήτου και το είδος αυτού, προς δε τα ειδικά του στοιχεία, το είδος της παραβάσεως, τον τόπον και τον χρόνον αυτής. Το εν αντίτυπον της τοιαύτης εκθέσεως επικολλάται επί του ανεμοθώρακος του αυτοκινήτου, επί σκοπώ όπως ο παραβάτης, εφ’όσον επιθυμή, καταβάλη εντός 3ημέρου το αντίστοιχον ποσόν και απαλλαγή της περαιτέρω διώξεως. Το έτερον αντίτυπον κατατίθεται εις την Υπηρεσίαν του αστυνομικού οργάνου, ήτις, αφού εξακριβώση τα στοιχεία του πραγματικού παραβάτου (λ.χ. επί προσφάτου μεταβιβάσεως του αυτοκινήτου να μη καλήται ο παλαιός ιδιοκτήτης), συμπληρώνει επί των δύο αντιτύπων τα στοιχεία και αποστέλλει το εν εις το Δημόσιον Κατήγορον, ίνα χρησιμεύση ως έκθεσις βεβαιώσεως παραβάσεως, προκειμένου ούτος να ενεργήση ως εις την περίπτ. Β΄. Σελ. 208,76 327-078 Εν τούτοις, προς πρόληψιν ενδεχομένης αδικίας (περίπτωσις καθ’ ην η επικολληθείσα επί του ανεμοθώρακος έκθεσις δεν ελήφθη υπό του κατόχου), ο Δημόσιος Κατήγορος και μετά την έκδοσιν του κλητηρίου θεσπίσματος, εάν εντός 3ημέρου από της επιδόσεως αυτού, λάβη διπλότυπον πληρωμής εις Δημόσιον Ταμείον του αντιστοίχου ποσού, θέτει και πάλιν την υπόθεσιν εις το αρχείον, τεκμαιρουμένου ότι ο οδηγός δεν έλαβε γνώσιν της πρώτης ειδοποιήσεως. Περίπτ. Δ΄. Παράβασις αυτόφωρος εν κινήσει, καθ’ ην καθίσταται ανέφικτος ως των συνθηκών κυκλοφορίας η στάθμευσις οχήματος και η λήψις των στοιχείων ταυτότητος του οδηγού υπό του αστυνομικού οργάνου προς επίδοσιν κλήσεως ή εκθέσεως. Εις την περίπτωσιν αυτήν, λαμβάνεται ο αριθμός του αυτοκινήτου και σημειούται ο τόπος, ο χρόνος και το είδος της παραβάσεως υπό του αστυνομικού οργάνου, εξακριβουμένων δε των στοιχείων της ταυτότητος του παραβάτου μερίμνη της Υπηρεσίας του, συμπληρούνται έντυπον εκθέσεως βεβαιώσεως παραβάσεως του τύπου της περίπτ. Β΄, φέρον μόνον διακριτικήν ένδειξιν,ότι το αντίτυπον δεν επεδόθη εις τον παραβάτην. Το εν αντίτυπον διαβιβάζεται εις τον Δημόσιον Κατήγορον, ίνα ασκήση ποινικήν αγωγήν. Ο κατηγορούμενος εις την περίπτωσιν αυτήν, δικαιούται εντός 3 ημερών από της επιδόσεως αυτώ του κλητηρίου θεσπίσματος, να καταβάλη το αντίστοιχον ποσόν, ότε, προσάγων ή αποστέλλων εις τον Δημόσιον Κατήγορον εμπροθέσμως το διπλότυπον, απαλλάσσεται της περαιτέρω διώξεως, τιθεμένης και πάλιν της δικογραφίας εις το αρχείον. 21.Ε.α.64 Γενικά περί κυκλοφορίας αυτοκινήτων 